
	PARLAMENTUL ROMÂNIEI
CAMERA DEPUTAŢILOR

	



	Comisia pentru politică economică,
reformă şi privatizare
	                           Nr. 4c-1/316
                           PL-x 313/2021
                                       

	         



									   
                                                                                                      Bucureşti, 15.09.2021


 BIROULUI  PERMANENT 
                                                                   AL
CAMEREI  DEPUTAŢILOR



Vă înaintăm, alăturat, RAPORTUL asupra proiectului de Lege pentru ratificarea Acordului privind încetarea tratatelor bilaterale de investiţii dintre statele membre ale Uniunii Europene, semnat la Bruxelles, la 5 mai 2020, transmis spre dezbatere în fond, cu adresa nr. PL-x 313 din 1 septembrie 2021, înregistrată                                    sub nr. 4c-1/316 din 2 septembrie 2021, Camera Deputaţilor fiind prima                                       Cameră sesizată. 
În raport cu obiectul şi conţinutul său, proiectul de lege face parte din categoria legilor ordinare.








PREŞEDINTE

Costel Neculai DUNAVA

 RAPORT
                                                                  asupra 
proiectului de Lege pentru ratificarea Acordului privind încetarea tratatelor bilaterale de investiţii dintre statele membre ale Uniunii Europene, 
semnat la Bruxelles, la 5 mai 2020


În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere în fond, cu proiectul de Lege pentru ratificarea Acordului privind încetarea tratatelor bilaterale de investiţii dintre statele membre ale Uniunii Europene,                           semnat la Bruxelles, la 5 mai 2020, transmis cu adresa nr. PL-x 313 din                                                     1 septembrie 2021, înregistrată sub nr. 4c-1/316 din 2 septembrie 2021.
Conform prevederilor art. 75 din Constituţia României, republicată, şi ale                    art. 92 alin. (8) pct. 1 din Regulamentul Camerei Deputaţilor, republicat,                                Camera Deputaţilor este prima Cameră sesizată.
Consiliul Legislativ, prin avizul nr. 543 din 7 iulie 2021, a avizat favorabil proiectul de lege, cu observații și propuneri.
Inițiativa legislativă supusă dezbaterii are ca obiect de reglementare ratificarea Acordului privind încetarea tratatelor bilaterale de investiţii dintre statele membre ale Uniunii Europene, semnat la Bruxelles, la 5 mai 2020.
Potrivit expunerii de motive, Acordul asigură ieşirea din vigoare a tratatelor privind promovarea şi protecţia reciprocă a investiţiilor încheiate între statele membre ale Uniunii Europene şi stingerea clauzelor de supravieţuire, pentru o perioadă de timp,                        a protecţiei conferite de tratate.
În conformitate cu prevederile art. 62, art. 54 alin. (3) teza I și 131 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus în şedinţa din 15 septembrie 2021, desfășurată atât la sediul Parlamentului pentru unii membri, cât și prin mijloace electronice pentru alți membri.
Din totalul de 19 membri ai Comisiei pentru politică economică, reformă                        şi privatizare au participat la dezbateri 16 deputaţi.


În urma examinării iniţiativei legislative, membrii Comisiei au hotărât,                            cu unanimitate de voturi, să supună plenului Camerei Deputaţilor, spre dezbatere                      şi adoptare, proiectul de Lege pentru ratificarea Acordului privind încetarea tratatelor bilaterale de investiţii dintre statele membre ale Uniunii Europene, semnat la Bruxelles, la 5 mai 2020, în forma prezentată de inițiator. 
În raport cu obiectul şi conţinutul său, proiectul de lege face parte din categoria legilor ordinare.

                 ŞEF SERVICIU
                     Lidia-Graziella SEGĂRCEANU

